གཅིག་ནི་ཚན་རིག་དང་མཐུན་པའི་ཞིབ་འཇུག་སློབ་མའི་སློབ་གསོའི་སྤུས་ཚད་ལྟ་བ་ཆགས་པ་བྱེད་དགོས་པ་ལས་དཔྱད་རྩོམ་ཁ་ཤས་ཀྱི་སྤུས་ཚད་དམ་གྲངས་འབོར་དང་རྒྱུགས་འབྲས་ཙམ་དེ་ཞིབ་འཇུག་སློབ་མའི་སྤུས་ཚད་ཀྱི་གཙོ་བོར་བརྩི་མི་རུང་།དེ་ལྟར་བྱས་ཚེ་ཞིབ་འཇུག་སློབ་མའི་སྤུས་ཚད་དེ་ཕྱོགས་ལྷུང་ཅན་དུ་འགྱུར་ངེས་རེད།གཉིས་ནི་སོ་སོའི་ཁྱད་ཆོས་ལྡན་པ་དང་སྔར་བས་བབ་བསྟུན་གྱི་ཞིབ་འཇུག་སློབ་མའི་གསོ་སྐྱོང་བྱེད་སྟངས་མགྱོགས་མྱུར་ཆགས་པ་བྱེད་དགོས་ཤིང་།རྒྱུགས་སྤྲོད་སློབ་བསྡུའི་ལམ་ལུགས་ལ་སྒྱུར་བཅོས་གཏོང་བ་དང་།གསོ་སྐྱོང་བྱེད་སྟངས་ཀྱི་སྒྱུར་བཅོས་ལ་ཤུགས་སྣོན་རྒྱག་རྒྱུར་མཐུད་འབྲེལ་ནུས་ལྡན་བྱས་ནས་རྒྱུགས་སྤྲོད་སློབ་བསྡུའི་ལམ་ལུགས་དང་གསོ་སྐྱོང་བྱེད་སྟངས་དེ་མཐུད་འབྲེལ་ནུས་ལྡན་བྱེད་དགོས།གསུམ་ནི་སློབ་དཔོན་གྱི་དཔུང་ཁག་འཛུགས་སྐྱོང་ལ་ཤུགས་སྣོན་ཆེན་པོ་བརྒྱབ་སྟེ་ཚན་ཞིབ་དེ་གདེང་འཇོག་བྱ་གཞིར་བརྩི་བའི་སློབ་དཔོན་ལམ་སྲོལ་རྐྱང་པ་དེ་བསྒྱུར་ནས་རིག་གཞུང་དང་སྤེལ་རེས་ཀྱི་འཚམས་འདྲི་སློབ་སྦྱོང་ལ་རྒྱབ་སྐྱོར་བྱེད་པ་དང་།དགེ་རྒན་གྱི་ཀུན་སྤྱོད་འཛུགས་སྐྱོང་ལ་ཤུགས་སྣོན་རྒྱག་པ།རིག་གཞུང་སྤེལ་རེས་དེ་སྟོབས་ཆེན་དང་།ཏན་ཏིགལེགས་པོ་བཅས་ཡོང་བ་བྱེད་དགོས།བཞི་ནི་གསོ་སྐྱོང་ཚན་པ་ནང་ཁུལ་གྱི་སྤུས་ཚད་འགན་ལེན་མ་ལག་འཛུགས་པ་དང་འཐུས་ཚང་དུ་བཏང་ནས་གསོ་སྐྱོང་ཚན་པའི་ཞིབ་འཇུག་སློབ་མའི་སློབ་གསོའི་སྤུས་ཚད་དོ་དམ་ལམ་ལུགས་འཐུས་ཚང་དུ་གཏོང་བ་དང་།དུས་བཀག་ཐོག་ཤེས་ལྡན་པའི་གསོ་སྐྱོང་དེ་གཙོ་བོ་བྱེད་པའི་རང་ངོས་དཔྱད་དཔོག་གི་གདེང་འཇོག་བྱེད་པ།སྤུས་ཚད་མཉམ་འབྲེལ་སྙན་ཞུའི་ལམ་ལུགས་དང་སྤུས་ཚད་རྩད་གཅོད་ཕྱིར་ལྡོག་ལམ་སྲོལ་འཛུགས་སྐྱོང་བཅས་བྱེད་དགོས།